Amadeo de Souza Cardoso

Amadeo de Souza Cardoso (24. marraskuuta 1887 - 25. lokakuuta 1918) oli portugalilainen taidemaalari.  http://www.amadeosouza-cardoso.pt/en/history/amadeo-de-souza-cardoso Hänen työnsä ovat jääneet paljolti piiloon suurelta yleisöltä eivätkä ole saaneet ansaitsemmansa huomiota.  https://en.citaliarestauro.com/amadeo-de-souza-cardoso-a-fabulous-painter/

Cardoson teoksissa oli vaikutteita  impressionismista, kubismista ja futurismista. Hän otti vaikutteita sekä Portugalin maaseudulta että aikansa suurkaupungeista. Hän inhosi akateemista taidetta ja halusi taideilmaisuun vapautta.  http://en.citaliarestauro.com/amadeo-de-souza-cardoso-a-fabulous-painter/
 Elämänvaiheita 
Cardoson syntyi suurperheeseen, jossa oli kaksitoista lasta. Hän oli perheen viides poika. Isän esivanhemmat olivat vaurastuneet Brasiliassa käymällään timanttikaupalla ja tulevan taiteilijan isä José Emídio, omisti viinitilan.  

Isä antoi vuonna 1905 Cardosolle luvan muuttaa Lissaboniin, jotta tämä opiskelisi arkkitehdiksi. Cardoso herätti opiskelukavereidensa huomion taitavana pilapiirrosten tekijänä. Arkkitehtiopintoihin kuuluneista taideopinnoista Cardoso sai hyviä arvosanoja.   

Portugal kärsi 1900- luvun alussa yhteiskunnallisesta epävakaudesta ja sen talous oli heikko. Kuningas murhattiin vuonna 1908 ja maasta tuli tasavalta vuonna 1910. 
Cardoso ei tukenut uutta tasavaltaa. Hänen perheensä oli arvomaailmaltaan konservatiivinen ja hänen setänsä oli tehnyt yhteisen metsästysmatkan kuningas Kaarle I:n kanssa. Cardoso ilmoitti olevansa väsynyt Portugaliin, siellä ei ollut hänen mielestään lainkaan uusia ideoita.   

Päivänä jolloin täytti 19- vuotta Cardoso muutti Pariisiin. Hän menetti kiinnostuksensa arkkitehtuuriin ja päätti keskittyä maalaamiseen. Hän asui Montparnassen boheemialueella ja lähistöllä asuivat myös Picasso ja Max Ernst. Cardoso sai huomiota pilapiirroksillaan, joita hän teki alueen ravintoloiden kuuluisista asiakkaista.Hän lähetti niitä julkaistavaksi lehtiin ja niistä ansaituilla rahoilla hän matkusti Belgian ja Alankomaiden museoihin tutustumaan niiden mestariteoksiin.
Yhdysvalloissa järjestettiin vuonna 1913 modernin taiteen näyttely. Cardoso lähetti sinne töitään. Muita töidensä lähettäjiä olivat Manet, Cezanne ja myös Van Goghin töitä oli näytteillä. Cardoson työt kävivät hyvin kaupaksi. 

Vuonna 1914 Cardoso lähetti töitään Lontooseen, missä hänellä piti olla näyttely. Näyttely ei koskaan toteutunut ensimmäisen maailmansodan vuoksi. Samana vuonna hän solmi avioliiton Lucia Pecetton kanssa. Hän myös vieraili samana vuonna Barcelonassa, missä tapasi Antonio Gaudi. Sodan syttymistä Cardoso ei oikein ollut uskoa. 

Cardoso palasi vaimonsa kanssa asumaan Portugaliin vuonna 1914. Pariskunta oli asunut yhdessä jo ennen avioliiton solmimista ja heille oli syntynyt lapsi Pariisissa. Miten lapselle kävi, on arvoitus. Sitä ei ole löytynyt mistään asiakirjoista. Hänet on todennäköisesti annettu hoitajien kasvatettavaksi tai ottolapseksi toiseen perheeseen. Edessä oli vaikeita vuosia, sillä ensimmäinen maailmansota ja Portugalin liittyminen siihen ympärysvaltojen puolella vuonna 1916 horjuttivat maan haurasta taloutta. 

Tilaisuus näyttelylle Portugalissa tuli vuonna 1916. Näyttely ei sujunut hyvin. Ensin suurimmat lehdet eivät kirjoittaneet siitä mitään ja jos jälkeen päin kirjoittivat, niin että Cardoson työt olivat kieroutuneita ja liioittelevia. Kaikkiaan näyttelyssä kävi kuitenkin 30 000 henkilöä, mutta valtaosa vieraista ei voinut hyväksyä Cardoson töitä. Syrjäinen ja sulkeutunut Portugali ei ollut vielä avoin uudella taiteelle. 

Sairastelu alkoi haitata Cardoson maalaamista vuonna 1918. Samana vuonna Espanjantautiepidemia saapui Portugaliin. Epidemia vei hautaan myös Cardoson, hänen sisarensa ja veljen. Varhainen poismeno tarkoitti sitä, että taiteellisen uran huippu jäi saavuttamatta.     http://museusoaresdosreis.gov.pt/105o-anniversary-of-death-of-amadeo-de-souza-cardoso/?lang=en

Cardoson leski yritti parhaansa mukaan promotoida miehensä taidetta ja sai järjestettyä näyttelyt Lissaboniin ja Pariisiin. Taiteilija pysyi kuitenkin pitkään unohdettuna. Vuonna 2016 järjestettiin Portossa Cardoson muistonäyttely. Siellä vieraili 40 000 näyttelykävijää.  
Teoksia

 Lisää aiheesta 
 http://www.futurismo.org/amadeo-de-souza-cardoso/
 Viitteet 

Souza Cardoso, Amadeo de
Souza Cardoso, Amadeo de
Souza Cardoso, Amadeo de